钦定古今图书集成/明伦汇编/氏族典/第629卷 > 《元史》 > 石抹靳家奴
## 钦定古今图书集成/明伦汇编/氏族典/第629卷 > 《元史》 > 石抹靳家奴

按《金史石抹荣传》：“荣与河南尹娄室、陕州防御使石
抹靳家奴，皆坐高贾卖私物，抑贾买民物得罪。靳家
奴前为单州刺史，廉察官，行郡，乃劫制民，使作虚誉，
用是得迁，同知太原尹，复多取民利。及为陕州，尚书
省奏其事，法当解职削阶。上以靳家奴鼓虚声以诳
朝廷，不可恕，特诏除名。”